UN MARCHAND DK PARIS. 405 
Enqiiis s'il sait et a esté adverty où et en quelle part le d. feu 
Canaye avoit son or et argent, livres de raisons, cédules ou papiers, 
à qui les auroit-il baillés et sy luy en a aulcun à son pouvoir. 
Dict que dix ou doutze jours avant que le d. feu Canaye fust faict 
prisonnier, il seroit venu aux Balances ou illec auroit faict au para- 
vant rapporter de la maison des d. Sgrs du Tornoer deux sacs plains 
d'or et d'argent, de la contenance chescun de demye pugnière bled, 
cousus et bien serrés, et ung grand paquet de livres et papiers ayant 
deux pans environ de largeur et deux pans et demy de longueur, bien 
serrés, argent et paquet. Il fist mettre dans deux sacques de layne, 
à chascune d'icelles, ung des sacquets qui poisoient plus de deux 
quintaulx, et le reste fist fournir et remplir de layne, et par lui-mesme, 
jusqu'à demy, et après mist chascun sacquet d'argent au milieu en 
ung petit de layne, et fist venir ung embaleur, grand homme qu'est 
ung faïssier de la maison de la ville, qu'il cognoit de veue; et des 
livres et papiers, fit ung petit pacquet plié de toile, et le tout bailla à 
porter au d. Grosillat, trezenier, pour porter à Paris, sans luy bailler 
autre chose, car au paravant la première fois qu'il estoit prisonnier, 
cest esté passé, il en auroit faict porter cinq autres charges de laine 
et une balle de soye qu'il avoit faict porter d'Espaigne, et le tout 
envoyé à ses frères, à Paris par les mulets du d. Grosillat. Dict, au 
serment qu'il a faict, il n'a cédules, papiers, livres de raisons ny aul- 
cun bien du d. feu Canaye ny sait où il en a davantage, bien dict 
qu'il alla le jour que le d. feu Canaye feust mené à la Conciergerie, 
qu'estoit mercredy ou jeudy derniers, parler à luy, ayant esté envoyé 
et mandé quérir par le d. feu Canaye, lequel pour ce que estant au 
mois d'aoust prisonnier ou à l'arrest chez le verguier et garde de la 
maison de la Ville, auroit envoyé emprunter du maistre de la mon- 
noye de Tholose septante cinq quadernes de testons par le déposant, 
lesquels il porta lors au d. feu Canaye. Dict aussy, le déposant, qu'il 
vouloit faire rendre les d. septante cinq cadernes de testons qu'il 
debvoit au d. maistre de la monnoye et pria le déposant retourner 
parler à luy lendemain à la conciergerie, comme il fist, lequel Canaye 
manda par lettres escriptes et signées de sa main à Monsieur du Tor- 
noer, greffier criminel, payer et rendre les d. septante cinq quadernes 
testons au dict maistre de la monnoye de l'argent que le d. sieur 
greffier avoit de luy, laquelle lettre il porta au d. Sgr. greffier qui 
rayant leue promist faire la contente au d. maistre de la monnoye, 
comme croit despuis avoir faict, non que autrement il sache, ny quel 
argent le d. Sgr. greffier avoit du d. Canaye. 
Et plus n'a esté interrogé, recollé a persévéré et s'est soubs signé. 
P. GUÉRIN. 
Ramond, assesseur et commissaire. 
Extraict expédié à Simon Le Conte, marchand de Paris, suivant le 
commandement faict en vertu de la requeste présentée à la Chambre 
des requestes par le d. Le Conte. 
Enterrieu. 
